[{"text_idx": "#000000", "text": "Darparwr technoleg gwasanaethau niwclear a berchnogir ac a reolir gan lywodraeth y DU yw\u2019r Labordy Niwclear Cenedlaethol (NNL) ac mae\u2019n gofalu am yr holl gylchdro tanwydd niwclear.\nRydym yn datrys problemau. Yr ydym yn cyfuno ein gallu gwyddonol a thechnolegol helaeth gyda\u2019n angerdd am ymchwil a datblygiad i ddatrys materion niwclear cymhleth ar gyfer ein cwsmeriaid, Llywodraeth y DU a rheolyddion."}, {"text_idx": "#000001", "text": "Darparwr technoleg gwasanaethau niwclear a berchnogir ac a reolir gan lywodraeth y DU yw\u2019r Labordy Niwclear Cenedlaethol (NNL) ac mae\u2019n gofalu am yr holl gylchdro tanwydd niwclear."}, {"text_idx": "#000002", "text": "Rydym yn datrys problemau. Yr ydym yn cyfuno ein gallu gwyddonol a thechnolegol helaeth gyda\u2019n angerdd am ymchwil a datblygiad i ddatrys materion niwclear cymhleth ar gyfer ein cwsmeriaid, Llywodraeth y DU a rheolyddion."}, {"text_idx": "#000004", "text": "Mae Adran 54 o Ddeddf Caethwasiaeth Fodern 2015 (\u201cy Ddeddf\u201d) yn ei gwneud yn ofynnol i sefydliadau sydd a\u0302 throsiant blynyddol o fwy na \u00a336 miliwn gyhoeddi datganiad caethwasiaeth a masnachu pobl yn flynyddol. Mae trosiant blynyddol LNC yn uwch na\u2019r trothwy hwn."}, {"text_idx": "#000005", "text": "Mae\u2019r datganiad hwn yn amlinellu\u2019r camau a gymerwyd gan LNC yn ystod y flwyddyn ariannol a ddaeth i ben 31 Mawrth 2021 i sicrhau nad yw caethwasiaeth a masnachu pobl yn digwydd yn unrhyw un o fusnesau neu gadwyni cyflenwi y LNC. Y mae hefyd yn ystyried pa gamau ychwanegol all LNC eu rhoi ar waith i wella\u2019n barhaol."}, {"text_idx": "#000006", "text": "Mae\u2019r LNC wedi ymrwymo i atal caethwasiaeth fodern a masnachu pobl. Ni wnaiff LNC oddef cam-drin dynion, merched neu blant ac mae\u2019n ymdrechu i gael tryloywder llwyr trwy ei fusnes a\u2019i gadwyni cyflenwi ei hun. Mae atebolrwydd wedi ei neulltio i Brif Swyddog Ariannol LNC, gyda\u2019r Ti\u0302m Caffael yn rheoli o ddydd i ddydd."}, {"text_idx": "#000007", "text": "Is-gwmni ym meddiant llwyr \u2018NNL Holdings Limited\u2019, sydd yn ei dro yn is-gwmni sy\u2019n eiddo llwyr i\u2019r Adran Busnes, Ynni a Strategaeth Ddiwydiannol (BEIS) yw LNC. LNC yw\u2019r unig gwmni masnachu o fewn grw\u0302p LNC."}, {"text_idx": "#000009", "text": "Mae\u2019r LNC yn chwarae ro\u0302l ganolog wrth gydlynu ymchwil a datblygiad niwclear y DU ac mae\u2019n cynnal cysylltiadau agos gydag academia a diwydiant. Yr ydym yn cefnogi\u2019r Llywodraeth i ddiogelu sgiliau a galluoedd niwclear y DU ac yn darparu cyngor ar benderfyniadau strategol allweddol."}, {"text_idx": "#000010", "text": "Ni fydd LNC yn ymgymryd a\u0302 busnes gydag unrhyw gyflenwr neu unigolyn y mae\u2019n wybodus ei fod yn ymwneud ag arferion sydd yn mynd yn groes i\u2019r Ddeddf ac nid yw\u2019n goddef unrhyw gyflenwyr y canfyddir eu bod yn torri\u2019r Ddeddf ar o\u0302l dyfarnu\u2019r contract."}, {"text_idx": "#000011", "text": "Mae LNC wedi sicrhau fod aelodau\u2019r ti\u0302m Caffael wedi E-Ddysgu Caffael Egwyddorol a Chyflenwi CIPS. Mae hyfforddiant pellach a sesiynau ymwybyddiaeth i\u2019w hail-drefnu (oherwydd cyfyngiadau COVID-19) i\u2019r busnes ehangach, fel er enghraifft ti\u0302m archwiliadau mewnol LNC, fel y bo\u2019n briodol."}, {"text_idx": "#000012", "text": "Mae amodau a thelerau safonol LNC yn ei gwneud hi\u2019n ofynnol i\u2019n cyflenwyr a phob un o\u2019u his-gontractwyr gydymffurfio a\u0302\u2019r Ddeddf."}, {"text_idx": "#000013", "text": "Mae LNC yn ymarfer diwydrwydd grymus priodol trwy gydol y broses o ddewis cyflenwyr tendr, gan gynnwys defnyddio Holiadur Cyflenwyr Llywodraeth y DU (\u201cSQ\u201d) ar gyfer pob contract sy\u2019n werth dros \u00a3100,000 sy\u2019n cynnwys anghenion penodol sy\u2019n gysylltiedig a\u0302\u2019r Ddeddf. Mae LNC hefyd yn defnyddio ffynonellau gwybodaeth cyflenwyr, fel \u2018Rapid Ratings\u2019 a \u2018Dun\u2019 a \u2018Bradstreet\u2019 i sicrhau bod ein holl gyflenwyr yn gadarn yn ariannol, yn foesegol ac yn gyfreithiol. Os canfyddir bod cyflenwr wedi torri\u2019r Ddeddf neu os canfyddir ei fod wedi camarwain LNC yn ystod y broses dendro, cymerir camau ar unwaith i fesur effaith y weithred, ac os oes angen, terfynu\u2019r contract."}, {"text_idx": "#000014", "text": "Ystyriwyd cadwyn gyflenwi\u2019r LNC ac o ganlyniad i natur ddaearyddol ein cyflenwyr (gweler y siart isod) a\u2019r mathau o gynnyrch/gwasanaethau a gaffaelir, ystyrir fod y risg yn isel. Fodd bynnag, nid ydym yn hunanfodlon yn unrhyw un o\u2019n rhagdybiaethau. Mae LNC yn ymrwymiedig i adolygu ein cyflenwyr yn gyfnodol, yn arbennig pan mae contractau aml-flwyddyn yn cael eu gosod. Mae hyn yn caniata\u0301u i ni ailasesu peth, neu\u2019r cyfan o\u2019r wybodaeth a ddarparwyd ar adeg dyfarnu\u2019r contract ac amlygu unrhyw feysydd i\u2019w gwella, gan gynnwys lle mae\u2019r cyflenwyr yn torri neu methu a\u0302 chyflawni amodau\u2019r Ddeddf."}, {"text_idx": "#000015", "text": "Mae LNC yn parhau i weithio i gynyddu ymwybyddiaeth o fewn ein sefydliad ac i sicrhau lefel uchel o ddealltwriaeth o\u2019r risgiau sy\u2019n gysylltiedig a\u0302 chaethwasiaeth fodern a masnachu pobl yn ein cadwyni cyflenwi ac yn ein busnes."}, {"text_idx": "#000017", "text": "Yn ddiweddar, mae LNC wedi gweithredu teclyn diogelu risg newydd ar gyfer cyflenwyr cyfredol (gyda\u2019r 100 uchaf yn seiliedig ar wariant wedi\u2019i uwchlwytho adeg y Flwyddyn Ariannol yn diweddu ar 31 Mawrth 2021) sy\u2019n rhoi lle amlwg i holiaduron manwl yn ymwneud a\u0302 pholisi\u0308au, gweithrediadau a chadwyni cyflenwi priodol. Mae adran benodol wedi\u2019i neilltio ar gyfer Caethwasiaeth Fodern ac arferion busnes moesegol o fewn yr holiaduron. Gofynnir i gyflenwyr ymateb iddynt yn fanwl. Mae\u2019r holl argymhellion yn cael eu harchwilio\u2019n drwyadl, ac yna mae\u2019r teclyn yn cynhyrchu sgo\u0302r yn seiliedig ar lefel y risg y mae\u2019r cyflenwr yn debygol o achosi i genhadaeth LNC i weithio gyda chadwyn gyflenwi foesegol sy\u2019n gwrthwynebu Gwrth-gaethwasiaeth a Masnachu Pobl. Bydd y teclyn diogelu risg yn cael ei adolygu\u2019n flynyddol gyda ffurflenni wedi\u2019u diweddaru yn cael eu cyflwyno gan bob cyflenwr i LNC yn flynyddol a bydd lefel y risg yn cael ei hadnewyddu wedi hynny. Bydd unrhyw gyflenwyr y canfyddir eu bod yn anufudd i ddeddfau perthnasol neu bolisi\u0308au LNC naill ai\u2019n cael eu tynnu o restr cyflenwyr LNC neu\u2019n cael eu haddysgu a\u2019u cefnogi i gydymffurfio a\u0302 deddfwriaeth berthnasol a\u2019r arferion busnes gorau."}, {"text_idx": "#000018", "text": "Mae LNC yn cynnal adolygiadau rheolaidd o\u2019n cyflenwyr, yn arbennig pan wneir contractau aml-flwyddyn i sicrhau fod contractau o\u2019r fath yn cynnwys telerau sy\u2019n mynnu fod ein cyflenwyr a phob un o\u2019u hisgontractwyr yn cydymffurfio a\u0302\u2019r Ddeddf. Mae hyn yn cynnwys defnyddio fframweithiau archwiliedig gan y Llywodraeth a chyflenwyr. Mae gan LNC Bolisi Gwrth-gaethwasiaeth a Masnachu Pobl sydd wedi\u2019i gymeradwyo gan Di\u0302m Arweiniol Gweithredol LNC a\u2019i gyfathrebu i\u2019r holl weithwyr a staff drwy System Reoli LNC."}, {"text_idx": "#000019", "text": "Mae\u2019r datganiad hwn yn cael ei wneud yn unol ag adran 54 (1) o Ddeddf Caethwasiaeth Fodern 2015 ac yn ffurfio datganiad caethwasiaeth a masnachu pobl LNC ar gyfer y flwyddyn ariannol a ddaeth i ben 31 Mawrth 2021."}, {"text_idx": "#000026", "text": "This website uses Google Analytics to collect anonymous information such as the number of visitors to the site, and the most popular pages."}]